Na Filipínach miestne policajné komando len včera pokašľalo akciu, pri ktorej zomrelo 8 zadržiavaných hongkongských turistov. Autobus s turistami uniesol bývalý policajt, ktorý požadoval návrat do svojej funkcie. Absurdná požiadavka po takomto čine sa vyostrila do takmer jeden deň trvajúcej rukojemníckej drámy. Celému skoro 200 člennému komandu velilo niekoľko vyšších policajných dôstojníkov, ktorí boli suspendovaní do doby ukončenia vyšetrovania celej pokazenej operácie. Záchrana rukojemníkov neprebehla podľa predstáv a celý incident prenášala na živo aj televízia, keďže autobus sa podarilo zastaviť, prebiť mu pneumatiky na priestranstve v blízkosti turisticky vyhľadávanej lokality a premostenia rušnou cestou. V priamom prenose tak mnohí videli priebeh drámy, ktorá skončila aj smrťou únoscu. Polícia pri zneškodňovaní únoscu použila kladivá, rozbíjali okná, snažili sa vytrhnúť dvere, zatiaľ čo mal únosca čas zabíjať rukojemníkov a tiež ich neraz použiť na svoju vlastnú obranu ako živé štíty.
Na priloženom videu je možné vidieť priebeh tohto záťahu ako aj posledné strelné rany na oknách zo samopalu.